CELEX: C2007/297/23
Language: fi
Date: 2007-12-08 00:00:00
Title: Asia C-443/06: Yhteisöjen tuomioistuimen tuomio (neljäs jaosto) 11.10.2007 (Supremo Tribunal Administrativon (Portugali) esittämä ennakkoratkaisupyyntö) — Erika Hollmann v. Fazenda Pública (Välitön verotus — Kiinteistöistä saatujen luovutusvoittojen verotus — Pääomien vapaa liikkuvuus — Veron määräytymisperuste — Syrjintä — Verojärjestelmän johdonmukaisuus)

8.12.2007   
            
            
               FI
            
            
               Euroopan unionin virallinen lehti
            
            
               C 297/15
            
         Yhteisöjen tuomioistuimen tuomio (neljäs jaosto) 11.10.2007 (Supremo Tribunal Administrativon (Portugali) esittämä ennakkoratkaisupyyntö) — Erika Hollmann v. Fazenda Pública
   (Asia C-443/06) (1)
   
   (Välitön verotus - Kiinteistöistä saatujen luovutusvoittojen verotus - Pääomien vapaa liikkuvuus - Veron määräytymisperuste - Syrjintä - Verojärjestelmän johdonmukaisuus)
   (2007/C 297/23)
   Oikeudenkäyntikieli: portugali
   Ennakkoratkaisua pyytänyt tuomioistuin
   Supremo Tribunal Administrativo
   Pääasian asianosaiset
   
      Kantaja: Erika Hollmann
   
      Vastaaja: Fazenda Pública
   
      Väliintulija: Ministério Público
   Oikeudenkäynnin kohde
   Ennakkoratkaisupyyntö — Supremo Tribunal Administrativo — EY 12, EY 18, EY 39, EY 43 ja EY 56 artiklan tulkinta — Kiinteistöjen vastikkeellisesta luovutuksesta saatujen luovutusvoittojen verotus — Maan alueella asuviin henkilöihin sovellettavan luovutusvoittoja koskevan osittaisen verovapautuksen epääminen toisessa jäsenvaltiossa asuvien henkilöiden toteuttamien luovutusten osalta
   Tuomiolauselma
   EY 56 artiklaa on tulkittava siten, että se on esteenä pääasian oikeudenkäynnissä kyseessä olevan kaltaiselle kansalliselle lainsäädännölle, jonka mukaan jäsenvaltiossa — joka nyt esillä olevassa asiassa on Portugali — sijaitsevan kiinteistön luovutuksesta syntyvään luovutusvoittoon kohdistuu silloin, kun luovuttaja asuu jossain muussa jäsenvaltiossa, ankarampi verorasitus kuin silloin, kun luovutusvoitto on syntynyt kyseisen kiinteistön sijaintivaltiossa asuvalle henkilölle.
   
      (1)  EUVL C 326, 30.12.2006.